钦定古今图书集成/明伦汇编/氏族典/第210卷 > 《廖用贤尚友录》 > 陶本
## 钦定古今图书集成/明伦汇编/氏族典/第210卷 > 《廖用贤尚友录》 > 陶本

按《万姓统谱》：“本字培之。少颖敏有志操，师事族兄安，
博学洽闻，为文浑灏，而尤邃于理。太平汪知府敦聘
本为府学训导，本以初脱征戎，久荒经艺不就。时高
皇帝锐意儒术，诏举经明行修之士，郡以本贡至京
师，偕庐陵等处刘崧辈二十人入见，上亲御阙楼，试
以治平之策，本落笔数千言，言皆切当，称旨，即擢工”
部主事。居二年，廉勤明慎，克举其职。超授四川行省
理问，卒于官。